Juodoji drignė

Juodoji drignė (Hyoscyamus niger) – bulvinių (Solanaceae) šeimos augalas.

Dvimetė, nemalonaus kvapo, užauga iki 100 cm aukščio. Stiebas ir lapai apaugę lipniais liaukiniais plaukeliais. Lapai pailgai kiaušiniški arba lancetiški, karpytais pakraščiais; apatiniai kotuoti, o viršutiniai – bekočiai. Žiedai pavieniai, išaugę stiebo ir šakelių viršūnėje. Vainikėlis nešvariai geltonas, su violetinėmis gyslomis. Žydi birželio – rugsėjo mėn. Vaisius – dėžutė. Sėklos tamsiai rudos, apvalios, smulkios, panašios į aguonų grūdelius.Juodoji drignė, Žolininkas, 2019-06-27. Nuoroda tikrinta 2020-12-03.

Lietuvoje apyretė, paplitusi šiukšlynuose, daržų pakraščiuose, pakelėse, upių pakrantėse. Mėgsta lengvą ir derlingą dirvą.Paulius Kripaitis, Drignė, juodoji (lot. Hyoscyamus niger L.) , Gamtininkas. Nuoroda tikrinta 2020-12-03.

Augalas labai nuodingas, visose jo dalyse yra daug stipriai veikiančių alkaloidų, dirginančių nervų sistemą – hiosciamino, hioscino, atropino, skopolamino, rauginių medžiagų. Tačiau neretai jis auginamas ir kaip vaistinė žaliava. Nuo seno vartotas kaip enteogenas. Graikų vadintas Pitijos augalu, romėnų – Apolono. Orakulų augalas.Senvaitytė, Dalia. Psichotropiniai augalai lietuvių tradicijoje. Liaudies kultūra. 2006/4 (109). ISSN 0236–0551. PDF. VDU.Rätsch, Christian, The Encyclopedia of Psychoactive Plants: Ethnopharmacology and Its Applications pub. Park Street Press 2005


 Šaltiniai 

Kategorija:Nuodingieji augalai
Kategorija:Vaistiniai augalai
Kategorija:Bulviniai
Kategorija:Piktžolės